Цалкам рэканструяваць тагачасныя сацыяльныя адносіны цяжка, але з летапісаў нам дакладна вядома, што старэйшыя дружыннікі – багацейшыя, што і рабілася часцяком глебай для канфліктаў. Калі вельмі груба шукаць аналагі ў Заходняй Еўропе, старэйшы дружыннік – гэта рыцар са сваім феодам, які мае майно, слугаў, у тым ліку людзей, якія яго абслугоўваюць у паходзе. Малодшы – гэта не пасвечаны ў рыцары чалавек, ён можа загінуць у паходзе і так і не выбіцца ў лік старэйшых.